
Text rozhodnutia
Súd: Krajský súd Nitra Spisová značka: 23Sd/384/2015 Identifikačné číslo súdneho spisu: 4015201164 Dátum vydania rozhodnutia: 25. 01. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4015201164.1
Uznesenie Krajský súd v Nitre v právnej veci navrhovateľa: A. U., bytom X., Q.. X. XX, proti odporkyni: Sociálna poisťovňa, ústredie v Bratislave, Bratislava, Ul. 29. augusta 8, o starobný dôchodok, takto
r o z h o d o l :
Krajský súd konanie vo veci z a s t a v u j e . Žiaden z účastníkov nemá právo na náhradu trov konania.
o d ô v o d n e n i e :
Odporkyňa rozhodnutím č. XXX XXX XXXX 0, zo dňa 7. októbra 2015, navrhovateľovi zvýšila starobný dôchodok podľa § 82b zákona č. 461/2003 Z. z. od 01. 07. 2015 na sumu 317 eur mesačne. Navrhovateľ podal návrh na preskúmanie rozhodnutia, v ktorom nesúhlasil s počtom dní dôchodkového poistenia, ktoré uvádza odporkyňa v rozhodnutí. Na pojednávaní dňa 25. 01. 2016 navrhovateľ uviedol, že netrvá na podanom návrhu, žiada ho zastaviť, pretože porozumel vyjadreniu a vysvetleniu odporkyne.
Podľa § 96 ods. 1 veta druhá OSP a § 246c OSP, ak je návrh vzatý celkom späť, súd konanie zastaví.
Podľa § 250h ods.2 a § 250l ods. 2 OSP, až do rozhodnutia súdu môže navrhovateľ vziať návrh späť.
Vzhľadom na vyššie uvedené skutočnosti a citované zákonné ustanovenia, rozhodol krajský súd tak, ako je uvedené vo výroku tohto rozhodnutia. O trovách konania súd rozhodol podľa § 146 ods. 1 písm. c/ a § 246c OSP.
Poučenie:
Proti tomuto uzneseniu možno podať odvolanie do 15 dní, odo dňa jeho doručenia, cestou podpísaného súdu, písomne, dvojmo. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

